b'\n_START_ARTICLE_\nFrida Kova\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nFrida Kova\xc4\x8d se je rodila 8. december 1908 v Leobnu v takratni Avstro-Ogrski. Njen o\xc4\x8de Julius Fichtm\xc3\xbcller, je bil inziner, ki je sluzboval po celotni Avstro-Ogrski. Rojen je bil v Mariboru, kot sin priseljencev iz zgornje Avstrije. Mati je bila Prekmurka Katharina Fichtm\xc3\xbcller roj. Horvath, ki je bila nekaj \xc4\x8dasa oskrbnica dveh otrok grofa Spielberga. Med prvo svetovno vojno je druzina Fichtm\xc3\xbcller zivela v Ljubljani. Kmalu po vojni ji je umrl o\xc4\x8de in lagodnega zivljenja je bilo konec. Zaradi devalvacije po vojni sta z mamo izgubili ogromno premozenja in se preselili v Graz, kjer je Katharina s preostalim denarjem zgradila gostilno z ve\xc4\x8d stanovanji. Gradcu je obiskovala me\xc5\xa1\xc4\x8dansko \xc5\xa1olo, nato pa \xc5\xa1e leta 1924 dveletno trgovsko \xc5\xa1olo. 1928 se je poro\xc4\x8dila z Karelom Kovats-om in se preselila v Gornje Slave\xc4\x8de, kjer je za\xc4\x8dela pisateljevati. Tam je \xc5\xbeivela vse do mo\xc5\xbeeve upokojitve. Nato sta se preselila v Maribor, kjer sta ostala do smrti._NEWLINE_Ze zelo hitro se je naucila prekmurscine in madzarscine. Prve sestavke je objavljala v nemskem casopisu Neue Zeit, ki je izhajal v Zagrebu. Nato je pisala krajsa prozna dela in pesmi, ki so bili objavljeni v D\xc3\xbc\xc5\xa1evnem listu ter Evangeli\xc4\x8danskem kalendarju. Ta prva dela so bila v prekmurscini in nemscini. Nato je poskusla pisati novele v slovenscini. Rudi \xc4\x8ca\xc4\x8dinovi\xc4\x8d, ki je urejal v Mariborskem Vecerniku Prekmursko stran, jo je povabil k sodelovanju in v letih 1937\xe2\x88\x921939 so se pojavili njeni prvi podlistki iz prekmurskega zivljenja. Mi\xc5\xa1ko Kranjec ji je pomagal da so bili njeni sestavki objavljeni tudi v Mladem Prekmurcu v letih 1937-1939. V Murski krajini je izsel roman Mati in drugi krajsi sestavki. Roman Nesrecnik bi moral iziti tudi v knjizni obliki, kar pa je preprecila druga svetovna vojna. Po vojni je pisala krajse sestavke, ki pa so vecinoma izsli v Evangelicanskem listu. Napisala je tudi dramo Kruh.'